kardosdrur/scandi-wiki huggingface dataset:
Hypocrisy

Hypocrisy er et dødsmetal-band dannet af Peter Tägtgren i Stockholm, Sverige i 1990 under navnet Seditious.
Efter at have brugt tre år i Fort Lauderdale i Florida i 1990 havde Peter Tägtgren spillet i det amerikanske dødsmetal-band Malevolent Creation og fået en del indflydelse fra den amerikanske dødsmetal scene som han brugte da han vendte tilbage til Sverige.

Medlemmer

Nuværende medlemmer 
 Peter Tägtgren – Vokal, guitar, synthesizer
 Mikael Hedlund – Bas, guitar
 Horgh – Trommer
 Klas Ideberg – gæste guitar

Tidligere medlemmer 
 Magnus "Masse" Broberg – Vokal (1992-1993)
 Jonas Österberg – Guitar (1992)
 Lars Szöke – Trommer (1990-2004)
 Mathias Kamijo (Algaion) – live guitar
 Andreas Holma – Guitar

Diskografi

Demoer 
 Rest in Pain (1991)
 Rest in Pain '92 (1992)

Albums 
 Penetralia (1992)
 Osculum Obscenum (1993)
 The Fourth Dimension (1994)
 Abducted (1996)
 The Final Chapter (1997)
 Hypocrisy (1999)
 Into the Abyss (2000)
 Catch 22 (2002)
 The Arrival (2004)
 Virus (2005)
 A Taste of Extreme Divinity (album) (2009)
 End of Disclosure (2013)
 Worship (2021)

Ep'er 
 Pleasure of Molestation (1993)
 Inferior Devoties (1994)
 Maximum Abduction (1997)
 Virus Radio EP (2005)
 Too Drunk to Fuck (2013)

Opsamlingsalbum 
 10 Years of Chaos and Confusion (2001)

Live albums 
 Hypocrisy Destroys Wacken 1998 (1998)

Singler 
 "Carved Up" (1996)

Kilder

Henvisninger 
 Officielle hjemmeside 
 Hypocrisys MySpace side

Dødsmetalgrupper
Melodisk dødsmetal-grupper
Metalgrupper fra Sverige
Musikgrupper fra 1990
NSLU2

NSLU2 er en lille filserver lavet af firmaet Linksys. Det er muligt at tilslutte to USB 2.0-harddiske til boksen og dele filer på et lokalt netværk. NSLU2 kører et modificeret Linux-operativsystem. NSLU2 har et avanceret webinterface, hvor der blandt andet kan konfigureres bruger- og gruppetilladelser samt netværksopsætning. Den deler filer over netværket via Windows fildelingsprotokollen.

Datanet
Doc Holliday

John Henry Holliday, "Doc" Holliday (født den 14. august 1851 i Griffin, Georgia, USA, død den 8. november 1887 i Glenwood Springs, Colorado, USA) var en amerikansk tandlæge og revolvermand. 

Holliday var en ven af Wyatt Earp og deltog ligeledes i Skudduellen ved O.K. Corral. Holliday havde gennem mange år et til-og-fra-forhold med Big Nose Kate. Han døde af tuberkulose på et sanatorium og blev begravet på Linwoods Kirkegård.

Se også 
 Virgil Earp
 Morgan Earp

Eksterne henvisninger 
http://thenaturalamerican.com/holliday.htm  
http://thenaturalamerican.com/big_nose_kate.htm  
http://thenaturalamerican.com/wyatt.htm  

Lovhåndhævere i Det Vilde Vesten
Big Nose Kate

Mary Katharine Haroney (7. november 1850 – 2. november 1940), bedre kendt som "Big Nose Kate", men også som Kate Fisher, Kate Elder, og Kate Cummings, var Doc Hollidays livslange kæreste og partner i Det Vilde Vesten. Selvom der ikke findes beviser for det, menes det dog af mange at hun var prostitueret. 

Amerikansk kultur
Borresø

Borresø er en sø ved Svejbæk, ca. 5 km sydøst for Silkeborg. Den gennemløbes  af Gudenåen, der løber ind fra Svejbæksnævringen i sydøst og fortsætter i Sejssnævringen i nord. Den er på ca. 195 ha og er 15 m på det dybeste sted, men generelt omkring 5 meter dyb. 

Mod vest får den tilført vand fra Thorsø og Jenskær via Gravbæk, og på den sydlige bred kommer Millingbæk med rent vand fra den 4 meter højere liggende Slåensø. Højdeforskellen har tidligere været udnyttet til savværksdrift, og opstemningen findes stadig. S/S Hjejlen og rutebådene på Silkeborgsøerne har anløbsbro ved Millingbæk.
I søen ligger fire øer, der kaldes Paradiset eller Paradisøerne.

Søer i Silkeborg Kommune
Gudenå
Kausalitetsprincippet

Kausalitetsprincippet (eller årsagsprincippet) går ud på, at der til enhver virkning findes en årsag, og at de altid følges ad i den rækkefølge: dvs. årsag ses i virkning: fx mand taber æg; æg knuses.

Ordet kommer af det latinske causa, hvilket betyder 'årsag', samt det latinske principium der betyder princip eller begyndelse.

Se også
Determinisme

Kausalitet
Metafysik
Filosofiske grundbegreber
Alan Moore (trommeslager)

Alan Moore (født 1. januar 1950 i Birmingham, Warwickshire) er en britisk trommeslager som er bedst kendt for at have spillet trommer på heavy metal-bandet Judas Priest's album Sad Wings of Destiny.

Eksterne henvisninger 
 

Trommeslagere fra Storbritannien
Judas Priest
Diageo

Diageo plc er verdens største producent af øl, vin og spiritus, med hovedkvarter i London, Storbritannien. Diageo blev dannet i 1997 ved en sammenslutning af Guinness plc og Grand Metropolitan plc. Ordet Diageo er en kombination af det latinske ord dia (dag) med det græske ord geo (verden), hvilket henleder til firmaets mission celebrate life, everyday, everywhere, Fejr livet, hver dag, overalt. Firmaet sælger nogle af de bedst sælgende mærker som Smirnoff, Baileys og Guinness. Det ejer også 34% af Moët Hennessy, som ejer mærker som Moët & Chandon, Veuve Clicquot og Hennessy.
Det sælger sine produkter i omtrent 180 lande og har kontor i 80 lande. Firmaet er noteret på London Stock Exchange og New York Stock Exchange.

Historie 
Diageo blev dannet i 1997 ved en sammenslutning af Guinness og Grand Metropolitan plc. Dannelsen blev gennemført af de to administrerende fra Guinness Anthony Greener og Philip Yea og George Bull og John McGrath fra Grand Metropolitan.

I 2003 skabte Diageo oprør ved at ændre sin skotske whisky fra Cardhu fra single malt til vatted malt (også kendt som ren malt), men beholdt stadig det originale navn og flaske. Diageo gjorde dette fordi det ikke havde nok reserver til at møde kravene fra det spanske marked, hvor Cardhu havde succes. Efter et møde med producenterne besluttede Diageo at gennemføre planerne.

I 2006 skiftede Cardhu hurtigt tilbage til single malt.

Mærker 

Diageos mærker inkluderede i 2019:

Skotsk whisky:

Single malt skotsk: Classic Malts of Scotland, Auchroisk, Benrinnes, Blair Athol, Caol Ila, Cardhu, Clynelish, Cragganmore, Dailuaine, Dalwhinnie, Dufftown, Glendullan, Glenkinchie, Glen Elgin, Glen Spey, Inchgower, Knockando, Lagavulin, Linkwood, Mannochmore, Mortlach, Oban, Royal Lochnagar, Singleton, Strathmill, Talisker, Teaninich.

Blended skotsk whisky: Bell's, Black & White, Buchanan's, Johnnie Walker, J&B, Logan, Old Parr, Vat 69, White Horse.

Irsk whiskey:
Roe & Co

Amerikansk whisky:
Balcones, Bulleit, George Dickel, Seagram's Seven Crown,

Canadisk whisky:
Crown Royal, Piehole Whiskey

Brandy:
Cîroc VS

Vodka:
Cîroc, Ketel One, Smirnoff

Rom:
Bundaberg, Cacique, Captain Morgan, Pampero, Zacapa

Blanede drinks:
Loyal 9 Cocktails, Smirnoff Cocktails

Likør:
Baileys, Pimm's, Sheridan's, Mr Black

Tequila:
Casamigos, Don Julio, DeLeón

Gin:
Aviation Gin, Gilbey's, Gordon's, Tanqueray
 
Forskellige:
McDowell's

Baijiu:
Shui Jing Fang ()

Rakı:
Altınbaş, Civan Rakı, İzmir Rakısı, Kulüp Rakı, Tayfa Rakı, Tekirdağ Rakısı, Yeni Rakı

Cachaça:
Ypióca

Ør:
Guinness, Harp Lager, Hop House 13, Kilkenny, Meta Abo, Rockshore Irish Lager, Senator, Smithwick's, Tusker,

Cider:
Rockshore Apple Cider

Hard seltzer:
Rockshore Hard seltzer

Se også 
 Diageo Staff Association

Referencer

Eksterne links 
 Diageo – Officiel website 

Vinvirksomheder
Spiritusvirksomheder
Virksomheder fra Skotland
Bryggerier i Storbritannien
Virksomheder i London
Etableret i 1997
Guinness

Guinness eller Guinness plc er et af verdens mest kendte ølprodukter, der stammer fra det bryggeri, som Arthur Guinness grundlagde som St. James's Gate Brewery i Dublin i Irland i 1759.

Øltypen stout er en mørk øl, som blev udviklet i London i begyndelsen af 1700-tallet. Arthur Guinness troede så meget på øltypen, at han indgik et langtidslejemål – på 9.000 år til 45£ p.a. – på den grund, hvor bryggeriet stadig ligger. Arthur Guinness havde held med sin produktion og markedsføring, og Guinness har udviklet sig til et af verdens mest kendte ølmærker.

Øllets karakteristika og smag er baseret på nybrændt ugæret byg. I mange år blev en del af øllet lagret for at give det en skarpere laktosesmag, men Guinness vil ikke svare på, om øllet fortsat lagres. Det tykke cremede skum skyldes en nitrogenblanding, som bliver tilsat under aftapningen.

Selv om Guinness fås over hele verden er ølmærket fortsat tæt forbundet med Dublin og med Irland. Det på trods af, at hovedkontoret flyttede til London i 1932. Ejerskabet har ændret sig gennem opkøb af destillerier og sammenslutning med andre store virksomheder inden for branchen. I dag er det en del af det multinationale Diageo, som er verdens største producent af øl, vin og spiritus.

Eksterne henvisninger 
 Guinness – officiel website

Dublin
Ølmærker
Drikke fra Storbritannien
Arthur Guinness

Arthur Guinness (24. september 1725 – 23. januar 1803) var en irsk succesrig ølbrygger og grundlægger af Guinness bryggeriet i Dublin samt den indflydelsesrige Guinness. Arthur var født i Celbridge og voksede op i Ardclough, County Kildare. 

Arthur Guinness etablerede sit første bryggeri i Leixlip, men den første pint Guinness blev brygget i Celbridge i en pub, der lå, hvor Mucky Duck Pub i dag ligger.

I 1761 blev Arthur Guinness gift med Olivia Whitmore i St. Mary's Church i Dublin, og sammen fik de 21 børn, hvoraf de 10 fik et langt voksenliv. Fra 1764 bode familien i Beaumont House, der i dag er en del af Beaumont Hospital, mellem Santry og Raheny i den nordlige del af County Dublin. Tre af Arthurs sønner blev ligeledes ølbryggere, mens andre efterkommere inkluderer missionærer, politikere og forfattere.

Erhvervsfolk fra Irland
Mother's Little Helper

"Mother's Little Helper" er en sang fra det engelske rock ’n’ roll band The Rolling Stones. Den første gang sangen var at finde var som første nummer på den engelske version af deres 1966 album Aftermath.

Skrevet af Mick Jagger og Keith Richards blev ”Mother's Little Helper” indspillet i Los Angeles fra den 3. til den 8. december, 1965. 

Sangen handler om en husmoder der misbruger receptskrevne piller for at “komme igennem dagen”. Den kommer ind på en forstadshusmoder, der normalt bliver portrætteret som en omsorgsfuld kvinde for sin familie, og den viser hende som misbruger :

Mick Jagger synger, mens Keith Richards spiller akustisk guitar, og synger kor på nummeret. Brian Jones spiller udover Vox Mando Guitar, også sitar i denne sang, og dermed er det en af de første gange sitaren bliver brug i en popsang. Charlie Watts, og Bill Wyman spiller henholdsvis tromme og bass .  

Sangen blev coveret i 2005 af Liz Phair, som del af soundtracket til den populære tv serie Desperate Housewives . 

Sangen blev også coveret i 2007 akustisk af den canadiske punk band Sum 41, for deres koncert til "AOL Sessions: Under Cover" .

Eksterne henvisninger 

Officiel tekst 
Hør The Rolling Stoens ”Mother’s Little Helper”
tekst og info om ”Mother’s Little Helper”

Fodnote 

Rolling Stones-sange
Singler fra 1966
Don Was

Don Was (født Don Fagenson, 13. september 1952 i Detroit, Michigan) er en amerikansk musiker, bassist og pladeproducent.

Fagenson tog afgangseksamen fra Oak Park High School i Detroit-forstaden Oak Park, derefter kom han ind på University of Michigan i Ann Arbor, men droppede ud efter det første år. Han voksede op med Detroit-blues og jazzmusik af John Coltrane og Miles Davis.

Han brugte kunstnernavnet "Don Was", da han dannede gruppen Was (Not Was) , der udgav mange albummer i 1980'erne, før de gik fra hinanden i 1993. Jazzalbummet, Forever Is a Long Long Time blev udgivet af hans nye band, Orquestra Was i 1996.

Don Was har fået stor anerkendelse som succesrig pladeproducent, og har produceret for kunstnere som Bob Dylan, The Rolling Stones, Carly Simon, Iggy Pop, Brian Wilson, Roy Orbison, B.B. King, Ziggy Marley, Al Green, Garth Brooks, Ringo Starr, Lyle Lovett, Joe Cocker, Willie Nelson, Elton John og Jaguares. Desuden har han også produceret en række albummer for Bonnie Raitt, blandt andre hendes album Nick of Time, der i 1990 fik en Grammy Award som "Album of the Year" (årets album).

I 1995 modtog han en Grammy som "Producer of the Year" (årets producent). I 1997 instruerede og producerede han dokumentaren I Just Wasn't Made for These Times, der handler om det tidligere medlem af Beach Boys, Brian Wilson. Filmen havde premiere på Sundance Film Festival og vandt San Francisco Film Festival's Golden Gate Award. Was modtog en British Academy Award (BAFTA) fra British Academy of Film and Television Arts for "Best Original Score" (bedste originale lydspor), som anerkendelse for sine kompositioner til filmen Backbeat.

Han er far til trommeslageren fra Eve 6, Tony Fagenson.

Eksterne henvisninger 
 

Musikproducere fra USA
Bassister fra USA
Sven Salicath

Sven Vladimir Salicath (født 20. november 1905 i Sankt Petersborg, død 28. juni 1983 på Frederiksberg) var under Anden Verdenskrig medlem af Frikorps Danmark. Han var en af de få vedholdende nationalsocialister, der i de første år efter besættelsen søgte at fastholde den organiserede nationalsocialisme i Danmark. Han gendannede i september 1951 Danmarks Nationalsocialistiske Arbejderparti (DNSAP) med sig selv som formand. Han fortsatte som leder af partiet frem til sin død, hvorefter DNSAP svandt ind i takt med, at medlemmerne ældedes eller døde, uden at nye tilhængere kom til. 

I hele perioden 1952-72 opretholdt Sven Salicath udgivelsen af tidsskriftet Fædrelandet, opkaldt efter det nazistiske dagblad af samme navn, der gik ind 4. maj 1945 om aftenen, da redaktionen af den illegale avis Information overtog Fædrelandets bladhus i Store Kongensgade. 

Sven Salicath blev tidligt tillagt betegnelsen nynazist og var det centrale samlingspunkt i det meget lille danske nynazistiske miljø i 1950'erne og 60'erne. Han oplyste selv i 1960 til politiet, at hans parti havde omkring 25 medlemmer. I forbindelse med en retssag og efterfølgende dom i 1960'erne for antisemitisme kom det frem, at hans blad Fædrelandet kun havde 40 abonnenter.

Historisk betydning 
Sven Salicath er kommet til at symbolisere den lange periode, hvor dansk nazisme levede i Anden Verdenskrigs skygge, før senere Povl Heinrich Riis Knudsen fra 1970 og fremefter bragte ny tilvækst og gjorde den danske bevægelse til et væsentligt kommunikationscentrum for europæiske højreorganisationer.

Danmarks Nationalsocialistiske Bevægelse anser sig som DNSAP's arvtager og betragter Sven Salicath som et bindeled til det historiske nazistparti.

Sven Salicath og det gendannede DNSAP's aktiviteter er næsten ikke dokumenteret på grund af nazisternes ønske om at undgå offentlig indsigt i deres forhold og partiets ekstremt lave tilslutning.

Fodnoter

Referencer

Eksterne henvisninger 
 PET-kommissionens beretning, bd. 11  
 Danmarks Nationalsocialistiske Bevægelses hjemmeside 

Politikere fra Danmarks Nationalsocialistiske Arbejderparti
Nazister fra Danmark
Medlemmer af Frikorps Danmark
Danskere i 1900-tallet
Politiske bevægelser
Sven
Personer fra Sankt Petersborg
Himmelev Skov

Himmelev Skov er en nyanlagt statsskov, beliggende i Roskilde Kommune nordøst for Roskilde i trekantområdet mellem bebyggelserne Himmelev, Trekroner og Slæggerup.

I alt 3.000 ha (3 km²) blev udlagt til skov efter en beslutning i Skov- og Naturstyrelsen i 2003, hvorefter den første beplantning foregik fra 2004. Roskilde Kommune har bidraget med yderligere 64 ha fra 2005. Skoven er herefter indledningsvist blevet realiseret gennem beplantning med træer og buske, hvorefter tilvoksning med udvikling af bundvegetation forventes at foregå løbende gennem de efterfølgende 20-30 år, varetaget med tilsyn af Roskilde og Københavns kommuner.

Skoven vil primært komme til at bestå af løvtræ, fortrinsvis eg, kombineret med bøg, ask og ær i mindre omfang. Skoven ligger oven på et betydningsfuldt grundvandsmagasin, og udlægning af arealet til skov har derfor et flerstrenget miljømæssigt formål, nemlig sikring af grønne områder og afhjælpning af CO2 problemer gennem binding af CO2 ved skovanlæggelse kombineret med beskyttelse af et væsentligt drikke- og grundvandsmagasin.

Skovarealet vil komme til at fremstå som en blanding af skovarealer kombineret med åbne pladser og anlæg til gavn og nytte for den lokale befolkning. Da det er en statsskov, er det tilladt at færdes til fods overalt i skovarealet, også om natten. Hunde skal dog holdes i snor. Dele af den nyanlagte skov vil blive indhegnet i tilvoksningsperioden.

Eksterne links 
 Himmelev Statsskov – en oversigt fra Naturstyrelsen (med kort over området som pdf-fil) 

Skove i Danmark
Roskilde
Ruslan Khuchbarov

Ruslan Khuchbarov (også kendt under navnet "Obersten"[Polkovnik] og "Ali", "Rustam" og "Rasul"; 12. november 1972 – 3. september 2004) var en ingusjietisk terrorist, og lederen af gruppen der udførte terrorangrebet mod en skole i Beslan – en by i Nordossetien i det sydlige Rusland – hvor 334 civile blev dræbt, herunder 186 børn. Ruslan Khuchbarov blev selv dræbt af russiske sikkerhedsstyrker under den afsluttende storm på skolen.

Liv 
Ruslan Khuchbarov blev født i Galashki, Ingusjien. I 1996 var han flyttet til Orjol i det sydlige Rusland. I 1998 dræbte han to armenere der boede i Orjol over et skænderi om en kvinde. Efter at være sat på politiets liste over eftersøgte personer, besluttede han sig for at slutte sig til de islamiske terrorister der arbejdede ud fra Ingushjien og Tjetjenien. Han syntes da efterfølgende at have været involveret i bl.a. bombningen af et FSB kontor i Ingushjien der dræbte tre personer, en angreb på en gruppe russisk tropper uden for Galashki og angrebet på regeringsbygninger i Nazran i 2004 der dræbte 67 sikkerhedsstyrker og 2 civile.

Politiet lavede flere mislykkede forsøg på at arrestere ham. En gang da han besøgte hans kæreste i Nalchik, Kabardinian og igen i 2002 da han slap væk efter en ildkamp med politiet ved et busstoppested i Sleptsovskaja, Ingushjien og efter at have besøgt sin far i Galashki og måtte flygte ind i på en nærtliggende kornmark da politiet nærmede sig.

De overlevede gidsler beskrev ham som en kompetent men også sadistisk og kynisk terrorist. Da især børnene blandt gidslerne var ved at bukke under for manglen på vand i gymnastiksalens kvælende og indelukkede hede, nægtede han gentagne gange de russiske forhandleres tilbud om at bringe vand, mad og medicin med svaret: "Gidslerne vil have mad eller vand. De sultestrejker mod regeringen" – gidslerne var da i desperation begyndt at spise blomster og drikke urin. Han fortalte børnene blandt gidslerne at han ikke var kommet for at lave sjov og da børnene spurgte om lov til at gå på toilettet svarede han "Jeg er ikke din onkel. Jeg er en terrorist. Jeg kan ikke lade dig gøre hvad du vil. Jeg har også børn. Jeg er ikke kommet her for at lave sjov. Jeg er kommet her for at dræbe.".

Ifølge de russiske myndigheder blev Ruslan Khuchbarov dræbt af russiske sikkerhedsstyrker under stormen på skolen. Vedvarende rygter vil dog vide at han slap ud i live og sluttede sig til Sjamil Basajev i Tjetjenien.

Eksterne henvisninger 
 Stillbilede af Ruslan Khuchbarov fra en videooptagelse terroristerne selv lavede
 New Video Of Beslan School Terror (video af Ruslan Khuchbarov uden maske), CBS, 21. januar 2005
 Terrorist leader laughs in chilling Beslan video (billede af den dræbte Ruslan Khuchbarov), The Daily Telegraph, 23. januar 2005
 Beslan: Russia’s 9/11?  

Personer fra Ingusjien
Gidseltagere fra terrorangrebet i Beslan
Cay Lembcke

Cay Lembcke (15. december 1885 – 31. januar 1965), Ritmester, stifter af Det Danske Spejderkorps og den danske nationalsocialistiske bevægelse og DNSAP, Danmarks Nationalsocialistisk Arbejderparti.

Han var søn af generalløjtnant Immanuel Lembcke og bror til kommandørkaptajn Preben Lembcke (1886-1965).

Det Danske Spejderkorps stifter og første leder 
Lembcke stiftede i 1909-10 Det Danske Spejderkorps og arrangerede i 1911 med Baden-Powells besøg det første store spejdertræf på Eremitagesletten i Klampenborg.

Cay Lembcke udgav en forkortet oversættelse af Baden-Powells Scouting for Boys, hvor målet var at skabe sunde, stærke og lydige borgere, der ville efterkomme ordrer. Eller som Lembcke selv formulerede det:"Jeg vil driste mig til den Paastand, at alle Drenge er fødte Soldater – at de i ethvert Fald til at begynde med er besjælet af de rette krigeriske Instinkter… Kamplege er, om man vil, en Slags Manøvre med Drenge."
I begyndelsen af 1920'erne var spejderkorpset i krise, og Cay Lembcke søgte en tilnærmelse til arbejderbevægelsens DUI (i dag DUI – Leg og Virke). Korpset blev splittet, og i 1923 trådte Cay Lembcke tilbage som spejderchef.

I 1920'erne var Cay Lembcke formand for Gardehusarernes Idrætskommité og indførte gymnastisk træning inspireret af Niels Bukh.

Stifter af DNSAP 
Cay Lembcke var både stifter af og første "fører" i Danmarks Nationalsocialistiske Arbejderparti. Fra stiftelsen den 16. november 1930 til den 26. juli 1933 kontrollerede Cay Lembcke partiet til Frits Clausen overtog. Ved partiets stiftelse udtalte Lembcke, at partiets første opgave var at udelukke kvinder fra det offentlige liv:"Danmarks national-socialistiske Arbejderparti vil med alle Midler kæmpe for at holde Kvinderne ude fra Rigsdagen og fra Kommunalpolitikken, hvor de aldrig har gjort nogen Gavn, men megen Skade"
Også racespørgsmål blev der plads til:"Vi kræver en dansk, ikke en jødisk presse." og "Hovedstadpressen er en fuldstændig jødepresse. De store dagblade er rene og skære forretninger. De ejes eller kontrolleres af jøder. Hvad betyder dette?"

Eksterne henvisninger 
 "Alltid beredt til hva?", Masteropgave i Historie, download fra de norske spejderes website
 Per Biensø, "Cay Lembcke, Spejdersport og Fascisme, 1910-1923" 

Det Danske Spejderkorps
Politikere fra Danmarks Nationalsocialistiske Arbejderparti
Kavaleriofficerer fra Danmark
Danskere i 1900-tallet
Mytomani

Mytomani (af græsk myto + mani) er en sygelig trang til at fortælle opdigtede historier – oftest med sig selv i en glorværdig rolle. Man kan have mytomani i forbindelse med, at man har en dyssocial eller en histrionisk personlighedsforstyrrelse.

Referencer 

Psykiske sygdomme
Værditilvækst

Værditilvækst er et mål for, hvor meget den enkelte virksomhed bidrager (ved at benytte arbejdskraft og kapitalapparat) til at forøge værdien af varer og tjenester. Det udregnes ved at trække produktionen fra værdien af de råvarer, hjælpestoffer og serviceydelser, der er købt hos andre virksomheder eller i udlandet.

Man anvender eksempelvis værditilvæksten til at aflønne de faktorer, der skaber værdiforøgelsen. Eksempelvis modtager de ansatte i en virksomhed en løn, men de skal også betales for indsatsen af kapitalapparat (afskrivninger og forrentning). Når man eksempelvis producerer noget for 100 kroner, så trækker man køb af råvarerne, hjælpestofferne og serviceydelserne fra. Værditilvæksten sker ved at trække køb af råvarer fra de 100 kroner, produktionen har kostet. Denne værditilvækst fordeles på overskuddet, løn- og kapitalomkostninger.

Erhvervsøkonomi
Tilvækst